הוועדה לפיקוח על הקרן לאזרחי ישראל, כנסת 25, פרוטוקול מספר 14, 2023-05-15 00:00

לימור סון הר-מלך: בוקר טוב, היום יום שני, כ"ד באייר, הדיון הוא הקצאה של הקרן לאזרחי ישראל, הדיון יתמקד באחת ממטרות הקרן, עידוד תעסוקה בנגב

לימור סון הר-מלך:  הדיון נערך לבקשת חבר הכנסת מיכאל ביטון שביקש ליצור שוויוניות בין כל הנושאים שהוגדרו בקרן וליצור דיון על כל נושא, אז גם על הנושא הזה

לימור סון הר-מלך:  אתה רוצה לפתוח, חבר הכנסת מיכאל?      

מיכאל ביטון: קודם כל הדיון מהיום להיום לזמן קצר לא מכסה את הציפייה שלי כי שאר הדיונים קיבלו זמן מראש לאנשים להיערך, להכין ניירות עמדה, לפנות לממ"מ

מיכאל ביטון:  אז הייתי רוצה גם לבחון אפשרות שנוכל לקיים עוד דיון בהתראה יותר נורמלית על עידוד תעסוקה בנגב שבו גם יגיעו משרדי הממשלה הרלוונטיים

מיכאל ביטון:  יש לנו פה נציגים של משרדים?      

גל זהר: שירות התעסוקה

מיכאל ביטון: אין לנו פה כלכלה, אין לנו נגב גליל

לימור סון הר-מלך: כלכלה בזום

מיכאל ביטון: אין לנו פה נגב גליל

לימור סון הר-מלך: נגב גליל לא יכלו להגיע

מיכאל ביטון: שוויון חברתי שמתעסק קצת ועוד ועוד

מיכאל ביטון:  כשהקרן בחרה נושאים מסוימים היה שם חזון שבסוף הצטמצם למילים ספורות, כשהיא אמרה את הכותרת חינוך, חברה וכלכלה, היא אמרה שזה מה שיבטיח את העתיד של המדינה הזאת, שתהיה הזדמנות שווה לכל ילד, שהחברה תהיה מתוקנת והמוחלשים שבה יקבלו טיפול והכלכלה תהיה כלכלה של מדינה שהיא צומחת, אבל הפריפריה שלה לא נהנית מהפירות של הצמיחה

מיכאל ביטון:  יש עדיין יישובים בישראל עם אבטלה כפולה מהממוצע במשק ולפעמים פי שלושה ופי ארבעה, יש יישובים כאלה וקבוצות שלא משתתפות בעולם התעסוקה

מיכאל ביטון:       זה רציונל אחד של הקרן, שהיא אמורה לתקן את אתגרי החברה הישראלית

מיכאל ביטון:  הרציונל השני היה מאיפה בא הכסף ומה הסכנות

מיכאל ביטון:  הכסף הגיע מהים ואז אמרו בוא נשקיע גם בסביבה ונתקן קצת ונשמור על הים ונחשוב על אנרגיה מתחדשת כי הגז ייגמר

לימור סון הר-מלך: אבל, מיכאל, הדיון פה הוא על תעסוקה בנגב

מיכאל ביטון: אני מסיים את הפתיחה הזאת, ממש בקצרה

מיכאל ביטון:  לכן הייתה הוראה מפורשת להתייחס לסביבה ולאקלים ולאנרגיה מתחדשת וההוראה המפורשת להתייחס לנגב ולתעסוקה בנגב כי הבינו שיותר מדי בנגב נשען על מינרלים

מיכאל ביטון:  אתה לוקח מהנגב את הפוספטים, אתה לוקח מינרלים שונים בים המלח והדבר הזה הוא לא בר קיימא, הוא לא לכל החיים

מיכאל ביטון:  המעסיק הכי גדול בנגב בתחומים של תעשייה זה ים המלח ופוספטים ולאט לאט המשאבים האלה ייגמרו, כמו שלאט לאט הגז ייגמר ולכן אמרו בוא נעשה פיתוח תעסוקה בנגב

מיכאל ביטון:       אתה רואה מדדים שבדקנו אותם גם בוועדת כלכלה שבנגב פר יישוב יש פחות עסקים קטנים, פחות תעשייה, פחות הכנסות מארנונה שאיננה למגורים שזה יוצר עושר מוניציפלי, שזה הוויכוח עכשיו, שיש ערים עניות ואני חושב שצריך לעשות פיילוט

מיכאל ביטון:  המדינה כן יודעת לתת מענקים למפעלים שבאים לנגב, אבל היא לא יודעת לתת מענקים לעסקים קטנים להתרחב, למעט פיילוט שעשינו עם נגב גליל כראש עיר, מוצלח מאוד, של כמה עשרות אלפי שקלים לעסק עם תכנית עסקית קטנה לעסקים קטנים, או להתרחבות או להקמה

מיכאל ביטון:  עשינו את זה בכמה מאות אלפי שקלים והממשלה ידעה לעשות את זה ברשות לפיתוח הנגב

מיכאל ביטון:       אני בא ומציע היום, בוא נלך על פיילוט של מענקים לעסקים קטנים שהממשלה ידעה לעשות אותו

מיכאל ביטון:  עסקים קטנים הם ליבת הפעילות הכלכלית, אחוז גדול מהכלכלה שלנו נשען על עסקים קטנים ואין כלים ממשלתיים של מענקים לעסקים קטנים, יש מענקים למפעל חדש, יש מענקים לחברות בין-לאומיות או ויתור על מס, אין כלים לעסקים קטנים ואני חושב שלקחת סכום קטן של מיליונים בודדים לשנה, שניים-שלושה מיליון וניתן מענקים של 50,000 שקל, 60,000 שקל לעסק קטן, או להקמה או להרחבה, זה יוסיף תעסוקה, יוסיף איכות חיים ויקטין את אי השוויון שבו אין מספיק פעילות עסקית בערים האלה, בנגב, במיוחד בסוציואקונומי הנמוך

לימור סון הר-מלך: תודה רבה

לימור סון הר-מלך:  משרד העבודה, מתן חמו בזום

מיכאל ביטון: אנחנו יכולים לקבל ממך סקירה של אי שוויון בתעסוקה ביישובים שונים בנגב ובגליל ביחס לממוצע ארצי ולגבי פעילות עסקית, זה פחות אתה מתעסק, של עסקים קטנים ופיתוח כלכלי ביישובים האלה?     

לימור סון הר-מלך: נחזור אליו אחר כך

לימור סון הר-מלך:  חנה רדו, יזמית ופעילה חברתית

חנה רדו: שלום

חנה רדו:  שמי חנה רדו, אני יזמית עסקית חברתית, עכשיו אני בצפת, מאחוריי יש, אני ממש מתגאה ומתרגשת, 40 נשים חרדיות שנותנות שירותי הנהלת חשבונות בחשבות שכר לעסקים במרכז הארץ

חנה רדו:  המטרה שלי להביא כסף מתל אביב, ממרכז הארץ, לפריפריה הרחוקה

חנה רדו:  היום עובדים במיזמים שלי 130 אנשים, 10% גברים, 90% נשים

חנה רדו:  אני מספקת הזדמנויות תעסוקה איכותיות

חנה רדו:       דרך אגב, מיכאל, מתה עליך, לא מסכימה איתך, 50,000 שקל זה נחמד, זה לא מספיק

חנה רדו:  בירוחם אתמול הכפלנו את כמות העובדים בטק-19 מעשרה ל-20 בהשקעה גדולה

חנה רדו:  אנחנו משקיעים בהכשרה של כל עובד עשרות אלפי שקלים

חנה רדו:  תחשבו שהכפלנו מעשרה ל-20 בירוחם, אנשים טכנולוגיים עם שכר טוב, ברור שהוא כמעט פי שניים מממוצע השכר בכל מקום, אם בצפת ממוצע השכר הוא 4,800 שקל, אצלנו ממוצע השכר הוא בערך 9,000 שקל

חנה רדו:  גם השכר שלנו מצוין וגם העובדות שלנו מצוינות

חנה רדו:       בפריפריה הרחוקה יש אוקיינוס כחול של עובדות ויש אפס הזדמנויות תעסוקה ואני כיזמית וכמעסיקה וכשמשוגעת לדבר שיכולה כנראה להעסיק, אני לא אגיד אלפי, אבל אני יכולה להגיע גם לאלף מועסקים, מקבלת תמיכה מועטה מאוד מהמדינה וגם התמיכה הזאת, אני צריכה לעבוד בה

חנה רדו:  אני אגיד לכם, העבודה האמיתית שלי צריכה להיות להביא לקוחות ממרכז הארץ לפריפריה הרחוקה

חנה רדו:  השירותים שאנחנו נותנים הם באאוט סורסינג ואני אשמח לתת דוגמה של שירותים

מיכאל ביטון: חנה, אני רוצה למקד אותך

מיכאל ביטון:  קודם כל אני מת עלייך ומסיר את הכובע בפני מה שאת עושה

מיכאל ביטון:  אחת, המענקים הקטנים האלה שדיברתי זה לעסקים באמת קטנים, לעסקי תיירות, עסקי פנאי, צימרים, למישהו שיש לו עובד או שניים

חנה רדו: הבנתי, אז זה לא לעסק כמו שלי

מיכאל ביטון:   רגע

מיכאל ביטון:  זה משדרג אותו, זה מאפשר לו או להתרחב או להקים בכלל את העסק הקטן שלו

מיכאל ביטון:  לגבי הסוג של מה שאת עושה, ברור שזה דורש השקעה יותר גדולה מהמדינה, אבל אם עכשיו כל שרי הממשלה היו פרוסים לרגלייך ויש לך מתודה שהוכחה, כי את הבאת עובדים לנגב ולגליל, מה את היית מבקשת מהממשלה כדי להקים את העסק הבא שלך?     

לימור סון הר-מלך: אפשר נתונים על מה הבאת לנגב ולגליל? אתה מכיר, אני לא מכירה

מיכאל ביטון: כן, גם סקירה כללית מה הקמת עד היום, זה בשביל שהוועדה תדע, אבל אחרי זה להגיד מה המודל מבחינתך שיאפשר לך להקים

חנה רדו: אני אגיד בשמחה

חנה רדו:  קודם כל חשוב להגיד, המשפט שעומד לנגד עיניי זה המציל נפש אחת כאילו הציל עולם ומלואו, חשוב לי להגיד אותו

חנה רדו:  העסקים שהקמתי עד היום זה מקאן ואלי במצפה רימון, שזה משרד פרסום, הקמתי את זה כשהייתי במקאן

חנה רדו:  ספרינג ואלי בעמק בית שאן גם הקמתי ממקאן

חנה רדו:       מאז יצאתי ממקאן כדי להקים עסקים חברתיים כי אני כבר אומרת, עסק חברתי לצערי זה לא ישות משפטית שזוכה למשהו, אני משלמת גם מס כמו עסק רגיל, כמו עסקים לא חברתיים, אבל העקרונות שלי שכל הרווחים חוזרים לעסק

חנה רדו:  במצפה רמון הקמתי את מדבר 19, בירוחם את טק 19, באופקים את נגב 19, בשדרות את לינק 19, בצפת את לב 19, שכאמור אני פה עכשיו, ובמזרח ירושלים את זוהא 19

חנה רדו:       נכון להיום אני מעסיקה 130 אנשים מהפריפריה הרחוקה והשנה אנחנו נביא משהו כמו 20 מיליון שקל לפריפריה הרחוקה עם עזרה של הממשלה

לימור סון הר-מלך: מי מתקצב את כל הפרויקטים האלה?      

חנה רדו: אני שמתי כסף שלי ועשיתי שני פרויקטים עם כסף שלי

חנה רדו:  כדי להקים מיזם כזה צריך מיליון וחצי שקל והייתי בטוחה שכשאני אראה שאני לבד, מי אני בכלל? הנה, את לא שמעת עליי אפילו וזה בסדר גמור, אם אני לבד מקימה עסקים כאלה במקומות באמת חשוכים מבחינת הזדמנויות תעסוקה, אז המדינה תצטרף אליי

חנה רדו:  באמת זאת הייתה התקווה, או המדינה או איזה קרן אימפקט, אבל קרן אימפקט רוצה לעשות הרבה כסף ותעסוקה זה אף פעם לא מוטיבציה לעשות הרבה כסף

לימור סון הר-מלך: אז יש קרנות כאלה שמתחזקות את המפעלים האלה?      

חנה רדו: זה לא מפעלים, זה אאוט סורסינג מרחוק

חנה רדו:  היום הפטנט שלי זה מנכ"לית בכל מקום, מנכ"לית מקומית מצוינת שלשמחתי מאמינה בערכים שלי ועושה דברים יוצאים מן הכלל ולכן באופקים ושדרות יש 50 אנשים

חנה רדו:       מה אני עושה כדי לייצר באמת הזדמנויות תעסוקה איכותיות? אני עוסקת כל הזמן בגיוס תרומות, אני מבזבזת על זה המון אנרגיה וזמן וכמובן המון כאבי לב, כי רוב התורמים לא תורמים לי, אבל אם כבר תורמים לי אז אני עושה קורסים ברמה מאוד גבוהה

חנה רדו:  למשל עכשיו אנחנו עושים קורס של PPC בשדרות עם שישה אנשים שהרוויחו עד עכשיו שכר מינימום והשכר הולך לעלות להם לפי שניים והזדמנויות התעסוקה שלהם פשוט עכשיו יוצאות מן הכלל

חנה רדו:  או נשים שמגיעות מבית חנה ובית יעקב ולכאורה למדו הנהלת חשבונות, אבל יודעות אפס, זה כמו ללמוד שחייה בלי בריכה ואנחנו פה מכשירות אותן

לימור סון הר-מלך: איך תנאי התעסוקה של הנשים האלה בכל הפרויקטים האלה?      

חנה רדו: מעולים

חנה רדו:  ההתחלה שלנו זה 10% מעל שכר מינימום והן מתקדמות

חנה רדו:  כמו שאמרתי, השכר הממוצע בצפת הוא משהו כמו 9,000 שקל ויש גם נשים שמרוויחות 15,000 שקל כי אנחנו עובדות עם החברות הכי טובות בתל אביב וככל שהרמה שלהן יותר גבוהה הן מרוויחות יותר

חנה רדו:  המתכנות והאלגוריתמיות בירוחם ובשדה בוקר ובדימונה, שלא הייתה להם שום הזדמנות – גם עוד משהו מאוד מאוד חשוב, אנחנו מקבלות נשים ללא ניסיון, אף אחד לא רוצה לקבל אנשים ללא ניסיון, אנחנו מקבלות אותן והמודל שלנו, אני קוראת לזה הקוסמת ושוליות הקוסמת, יש לנו מישהי אחת מקצוענית לעילא והיא מלמדת את כולן, זה העיקרון

מיכאל ביטון: חנה, אני רוצה למקד אותך, אני חושב שתיארת את התמונה

מיכאל ביטון:  אם הממשלה הייתה אומרת, חנה אנחנו רוצים להוציא קול קורא שמתאים לך, מה היה צריך להיות בו?      

חנה רדו: אני צריכה שני מיליון שקל לכל מיזם כזה

חנה רדו:  היום פנו אליי ממודיעין עילית, מקרית מלאכי, מאום אל פחם, כל יום פונה אליי רשות אחרת, מצוקת התעסוקה זועקת לשמים

חנה רדו:  אני צריכה שני מיליון שקל כדי להקים את זה ולקחת את כל ה - - -     

מיכאל ביטון: ולכמה עובדים את מתחייבת ולכמה שנים על שני המיליון האלה?      

חנה רדו: בשני מיליון ל-60 עובדים

מיכאל ביטון: תוך כמה זמן?      

חנה רדו: כל שנה 10, 20

חנה רדו:  אני לוקחת את ירוחם, הכפלתי אתמול מ-10 ל-20

חנה רדו:  מיכאל, בוא לראות את זה

חנה רדו:  10, 20, 30, 40, 50, 60, אבל אף פעם לא זכיתי לקבל שני מיליון שקל אז אולי אם יש לי מיליון שקל אני יכולה תוך שנתיים

מיכאל ביטון: הייתה חברת הייטק שבאה לנגב קיבלה 300 מיליון שקל, חיפשנו את ה-100 עובדים שהביאה לנגב, לא מצאנו אותם

מיכאל ביטון:  600 מיליון שקל הלכו לפח

מיכאל ביטון:  אבל אם לא תבצעי את ההתחייבות שלך תחזירי את הכסף למדינה? אם לא תעמדי בהתחייבות? נניח שתקבלי מענק של שני מיליון ואחרי חמש שנים לא יהיה 60 עובדים?      

חנה רדו: כן

חנה רדו:  אין כזה דבר שאני לא אעמוד

חנה רדו:  אני בת של שורדי שואה, אין כזה דבר, יהיו 60 עובדים

חנה רדו:  אני בצפת התחייבתי ל-60 עובדים, השקעתי את כל הכסף שלי בשיפוץ מבנה כדי שאני אוכל להכיל 60 עובדים

חנה רדו:  חשוב לי שתראו איזה מבנה מדהים

מיכאל ביטון: מדהים

חנה רדו: עכשיו כשאת שואלת, חשוב לי להגיד על תנאי העבודה

חנה רדו:  אם באות לכאן נשים רעבות יש תמיד אוכל במקרר

חנה רדו:  כמו בגוגל, אבל לא - - -     

לימור סון הר-מלך: לא, אני מדברת על תנאי השכר

חנה רדו: השכר מצוין, הנשים אצלנו קונות דירות, במחיר למשתכן קנו, הולכות ללמוד, לומדות אנגלית

חנה רדו:  זה גם שכר, אבל זה הרבה מעבר לשכר

חנה רדו:  אנחנו כל הזמן מלמדות אותן לדבר עם לקוחות, הן מקבלות - - -     

לימור סון הר-מלך: סליחה, פשוט זמננו קצר

לימור סון הר-מלך:  תודה רבה

מיכאל ביטון: חנה, תודה, זה היה בהתראה קצרה, אבל תודה רבה

מיכאל ביטון:  מי שהיה צריך להקשיב לך זה האוצר

מיכאל ביטון:  רשות החדשנות שמה 600 מיליון שקל להביא הייטק לנגב

מיכאל ביטון:  תשאל את איפרגן כמה הם הביאו, עד היום מחפשים את העובדים האלה, ויש פה אישה שבלי כסף ממשלתי כבר הביאה מאות עובדים לנגב

לימור סון הר-מלך: משרד הכלכלה והתעשייה, גל זהר

גל זהר: צהריים טובים

גל זהר:  כמה דברים

גל זהר:  בשירות התעסוקה היום רשומים כ-32,000 אנשים במחוז דרום בכלל בצורה הרחבה שלו, בצורה מדויקת יש לנו גם ברמה יישובית, זאת אומרת מה שאנחנו יכולים לעשות ברמה יישובית כולל אפשרות להגיע לכל האנשים ברמת היישוב

גל זהר:  אנחנו רואים יישובים בדואיים, שם יש שיעור אבטלה גבוה יותר, הכי גבוה בארץ

מיכאל ביטון: כמה?     

גל זהר: שיעור דורשי העבודה כמעט 10%

גל זהר:  מבין היישובים הגדולים, ברהט הוא בסביבות 9%, הוא בעצם הכי גבוה חוץ מאום אל פחם, יותר מכל היישובים הגדולים האחרים

גל זהר:  ביישובים הקטנים זה בולט אפילו עוד יותר בצורה ברורה

מיכאל ביטון: מה הכוונה עוד יותר?      

גל זהר: אחוז גבוה יותר, שיעור גבוה יותר בהבטחת הכנסה, קבוצות מוחלשות יותר

מיכאל ביטון: מה המספרים?      

גל זהר: יש לנו כ-16,000 אנשים בהבטחת הכנסה

מיכאל ביטון: אמרת שיש 9% ו-10%, יש יישובים יותר מ-10%?      

גל זהר: כן, יש ביישובים קטנים, זה מגיע ל-12%, 13%, 14% וזה בצורה משמעותית

מיכאל ביטון: כמה הממוצע במשק עכשיו?      

גל זהר: זה לא הממוצע במשק, בתוך שירות התעסוקה אנחנו רואים, באופן כללי זה יוצא 4

גל זהר: 5% במשק, שיעור דורשי העבודה, זה כלל האנשים שרשומים אצלנו

גל זהר:  בתוך השירות יש לנו 14 לשכות

מיכאל ביטון: יש לך גם יישובים יהודיים בנגב שהם באבטלה מעל הממוצע הארצי?     

גל זהר: כן, יש גם יישובים מעל הממוצע הארצי, לא מעט יישובים, אם כי זה גם בפריסה ארצית, אפשר לראות את זה גם במקומות אחרים בארץ

מיכאל ביטון: אנחנו ממוקדים בנגב, זה מה שהחוק נתן לנו

גל זהר: יש לנו הפעלה של תכנית של מעגלי תעסוקה

גל זהר:  כמו שאמרתי, שיעור דורשי העבודה שנמצאים בהבטחת הכנסה, שזה הקבוצה הקשה יותר, הוא מאוד גבוה, בעצם יש כ-16,000 אנשים, זה יותר משליש מכלל האנשים שנמצאים בהבטחת הכנסה, זה שיעור מאוד מאוד גבוה

גל זהר:  אלה הקבוצות צריך לקחת אותן בחשבון

גל זהר:  יש לנו הקצאה אצלנו של תקציבים להכשרה מקצועית, אנחנו עובדים בשיתוף פעולה עם זרוע העבודה, עם האגף להכשרה מקצועית, עם רשות החדשנות, לנסות לזהות להם אנשים

לימור סון הר-מלך: כמה ההקצאה?     

גל זהר: לא יודע כמה מאזור דרום משתתפים בהכשרות, בשנה בערך בסביבות 7,000 אנשים עוברים דרכנו

גל זהר:  אחד היתרונות של השירות שאני יכול לזהות ברמה מאוד פרטנית של בן אדם, זאת אומרת לזהות קבוצה של אנשים ברמת יישוב, אפילו לצורך העניין ברמת שכונה בבאר שבע, כדי לזהות את האנשים, להגיע אליהם בצורה מאוד ממוקדת ולהציע הצעות של קורסים והכשרות לאותן קבוצות רלוונטיות

גל זהר:      אנחנו משתפים פעולה גם בהקשר של תכניות שנת המעבר לצעירים בחברה הערבית ותכנית פורטר של שר הכלכלה, אנחנו חלק מתוך התכנית, שמנסים לזהות את הקבוצות העיקריות

גל זהר:  עוד פעם, מתוך הנתונים שלנו זה לזהות איזה הכשרה מקצועית, מה המקצוע של האנשים

גל זהר:  היכולת שלנו לזהות ולנסות לזהות את האנשים הכי מתאימים לאותה הכשרה מקצועית וככה לשתף פעולה עם כלל הגורמים כדי להגיע בצורה ממוקדת ולא רק לדבר באוויר

לימור סון הר-מלך: תודה רבה

לימור סון הר-מלך:  אני מתנצלת, אבל יש לנו עוד דוברים ואנחנו צריכים לפנות את החדר

לימור סון הר-מלך:  אז עד שיפנו אותנו, אנחנו לא מתפנים מרצון

מיכאל ביטון: אבל זה לא רציני, זה לא היה דיון רציני

לימור סון הר-מלך: בסדר, יכול להיות

לימור סון הר-מלך:  אני כיבדתי אותך כי באמת - - -     

מיכאל ביטון: לא, לא צריך כיבודים, צריך דיון, דיון רציני, לא חצי שעה

לימור סון הר-מלך: מתן חמו, בבקשה

מתן חמו: שלום

מתן חמו:  אני אגיד בכמה מילים, משרד העבודה פועל לקידום אוכלוסיות שהוגדרו בהחלטת הממשלה ליעדי 2030 בחברה הערבית, בחברה החרדית ובאוכלוסיות נוספות

מתן חמו:  אנחנו מפעילים מרכזי הכוון בנגב ב-11 יישובים ובעוד שלוחות, עוברים בהן מעל 8,000 מקבלי שירות בשנה שמשתתפים בהכשרה, כ-800 משתתפים בהכשרות במרכזי ההכוון ועוד משתתפים בהכשרות באמצעות שוברים

מתן חמו:  זה משתנה משנה לשנה, בשנת 2022 היו שם עוד 450 משתתפים בהכשרות ממומנות באמצעות שובר להכשרה

מתן חמו:  הפריסה בנגב רחבה

מתן חמו:  במה"ט, המכללות הטכנולוגיות, לומדים 4,900 משתתפים בשנה, גם האוכלוסיות השונות והמגוונות

מתן חמו:       זאת אומרת המענה הוא מענה רחב

מתן חמו:  צריך להגיד שאפשר להרחיב אותו עוד כדי לפגוש את הצרכים הייחודיים שקיימים בנגב ובפריפריה בכלל, אנחנו פועלים מכוח של החלטות ממשלה, למשל החלטת ממשלה של מעבר צה"ל לנגב, הקמה של מרכז הכשרות בדרום, החלטת ממשלה לאשכול הנגב המזרחי

מתן חמו:  ככל שהחלטות הממשלה השונות מאפשרות ומתקצבות, שם אנחנו נמצאים

מתן חמו:  כמובן שהצורך עוד קיים

מתן חמו:  זה ככה בקצרה

לימור סון הר-מלך: תודה רבה

לימור סון הר-מלך:  ממונה מחוזית תעסוקה מחוז באר שבע דרום, עידית מילר לוזון

עידית מילר לוזון: נעים מאוד ושלום לכולם

עידית מילר לוזון:  כמו שאמרת, ממונה מחוזית על תעסוקה, בהכשרתי עובדת סוציאלית מזה למעלה מ-20 שנה

עידית מילר לוזון:  בארבע השנים האחרונות אני מנהלת את כל תחום התעסוקה באגף הרווחה במשרד הרווחה והביטחון החברתי, ממונה על הקמה ותפעול של מרכזי הזדמנות לתעסוקה, כולל אחד בירוחם, שדרות שכרגע אני נמצאת שם לריאיונות של אנשי צוות, אופקים, נתיבות, באר שבע, שהוא המרכז הראשון שהוקם בארץ ואילת

עידית מילר לוזון:      הפריסה הזאת נותנת אפשרות לתושבי אותן רשויות שהם אוכלוסיות רווחה ואנשים עם פרופיל רווחה, אך לאו דווקא בעלי תיק ברווחה, לקבל מענים תעסוקתיים בתפירה אישית לאור החסמים המורכבים שהם מגיעים איתם

עידית מילר לוזון:  אנחנו פונים לאוכלוסיות יעד שהם אנשים עם הדרה חברתית ועוני רב דורי כאשר המטרה היא לעבוד מול החסמים שאותם אנשים מגיעים איתם, להגיע לפתרון ולהגיע לתעסוקה האיכותית והנכונה ביותר עבור האנשים

עידית מילר לוזון:      אני מנהלת גם תכניות של שילוב תעסוקתי לאנשים עם מוגבלויות בשוק הפתוח, כלומר אנחנו מדברים על אותו רף, על שילוב בתנאים סוציאליים מלאים, לא בתעסוקות מוגנות כאלה ואחרות, אנחנו מדברים על מוביליות חברתית דרך עולמות התעסוקה, אנחנו מדברים על פתרונות של חסמים מאוד מאוד מורכבים

עידית מילר לוזון:  אנחנו פונים לאוכלוסיות יעד של הורים יחידניים, אוכלוסיות עוני, אנשים שאיבדו אמון במערכת ואנחנו עקב בצד אגודל מנסים לבנות את האמון הזה מחדש

עידית מילר לוזון:       אנחנו כמובן מדברים על תכניות שבקצה הרצף יש פתרון תעסוקתי קיומי ובר קיימא

עידית מילר לוזון:  זאת אומרת אם הקמנו תכנית יחד עם ויקס בירוחם, תכנית לנשים לעיצוב גרפי, יחד עם הזרוע, אנחנו דרשנו שלפחות יהיו 80% השמה בתום התכנית הזאת

עידית מילר לוזון:  התכנית הוקמה בדחיפה מטורפת של טל אוחנה, ראש מועצת ירוחם, שאמרה שהנשים האלה יהיו גם נשים מהקהילה החרדית וגם נשים מעוטות יכולת והזדמנויות שלמדו תוך כדי הקורונה להיות מעצבות גרפיות ובסופו של דבר גם המועצה התחייבה להעסיק והיא מעסיקה כפרילנסריות את אותן בוגרות של הקורסים שנותנות שירות לכל מיני צרכים של הרשות

עידית מילר לוזון:  זו רק דוגמה אחת מיני רבות של מה זה אוכלוסייה מודרת שאנחנו בונים לה תכניות בתפירה אישית

עידית מילר לוזון:       אני אשמח לענות על עוד שאלות

עידית מילר לוזון:  אנחנו מאוד קצרים בתקציבים, אנחנו נשמח מאוד לשבת עם מטה משרד הרווחה על הבניה יותר מסודרת של האגף, חסר לנו כוח אדם באגף, כל אחד עושה כמה וכמה תפקידים כדי שהתכניות האלה ייצאו לפועל

עידית מילר לוזון:  מרכזי הזדמנות היום בפריסה ארצית של 16 מרכזיםand counting כדי שבאמת לא יהיה מקום במדינת ישראל שתהיה שם אוכלוסיית רווחה בפרופיל רווחה שלא יקבלו מענה תעסוקתי שיתאים לצרכים שלהם וירים אותם מאיפה שהם נמצאים עוד קומה אחת למעלה לפחות

לימור סון הר-מלך: תודה רבה

לימור סון הר-מלך:  אני צריכה לסכם

לימור סון הר-מלך:  אני יודעת שזה לא דיון

מיכאל ביטון: זה לא

לימור סון הר-מלך: אני מסכימה איתך

לימור סון הר-מלך:  בכל זאת היה חשוב שיהיה משהו בנושא עידוד תעסוקה בנגב

לימור סון הר-מלך:  אין ספק שהדבר הזה צריך וחשוב שיהיה לו איזה שהוא מענה

לימור סון הר-מלך:  אני מאמינה וזה מה שאנחנו נדרוש בשנים הבאות, אני חושבת שהוועדה תתייחס גם למטרה החשובה הזאת ואנחנו פה בעזרת ה' לוודא שהדבר הזה יקרה

לימור סון הר-מלך:  אני יכולה להגיד פה כל מיני זה, אבל אני רוצה לומר את האמת, שכרגע בשלב הזה הנושא הזה – יכול להיות שהיום עוד תהיה חשיבה, אבל בשלב הזה כנראה שהקצאה לא תהיה השנה, בדגש על השנה

תמר בנתורה: אבל יש אופציה שזה יהיה גם לטווח הארוך

מיכאל ביטון: אני עדיין מבקש שנעשה פיילוט קטן בתחומים שהם חדשניים כמו עסקים קטנים במיליונים בודדים

לימור סון הר-מלך: במקום הדיון הזה, אם היית מביא לי איזה תכנית לפיילוט מסודרת

מיכאל ביטון: יש לי תכנית, הממשלה עשתה אותה, אני לא צריך להביא תכנית

לימור סון הר-מלך: היא עשתה אותה?     

מיכאל ביטון: אמרתי את התכנית

לימור סון הר-מלך: אבל תן לי אותה, ככה באוויר אני לא יודעת להתייחס לדברים

מיכאל ביטון: ובאוויר כשלא יודעים מי יפעיל מרכזים מאזנים אנחנו יודעים להתייחס?      

לימור סון הר-מלך: אבל מרכזים מאזנים, הגישו לי דפי עמדה, הגישו לי - - -     

מיכאל ביטון: אנחנו יודעים איך יפעילו את מרכזי הנוער? יש לנו תכנית הפעלה? יש הרבה סימני שאלה

לימור סון הר-מלך: אבל שם יש קול קורא, יש תכנית יותר ברורה

מיכאל ביטון: אם אנחנו נקצה עכשיו כסף למו"פ אנחנו יודעים מה המחקרים שיוקצו? אנחנו שמים כסף ובונים תכנית עבודה על בסיסו, אבל בוחרים רעיון נכון

מיכאל ביטון:  זו לא הסיבה

מיכאל ביטון:  אני אומר לך שאם בזכותנו הממשלה תתחיל להתייחס לעסקים קטנים ותביא מענקים, או לאנשים כמו חנה רדו שהביאו מאות עובדים עם תורמים במקום ממשלה, הדבר הזה - - -     

לימור סון הר-מלך: אני אדבר איתך בשקט

לימור סון הר-מלך:  הישיבה נעולה